Det er 23 år siden, Die Herren gav deres første koncert forklædt som kvinder i en kælder, og siden da har de spillet over 1600 koncerter. - Jeg tror ikke, at vi har lyst til at lave andet. Vi synes, det er skideskægt ? og det er nok også derfor, vi bliver ved med at have så meget energi, siger Claes Topp, der er bassist i Die Herren. Bandet ser sig selv som U2's ambassadører i Danmark, og de er faktisk tidligere blevet kontaktet af irske U2's pladeselskab, der har bedt dem om at promovere bandets seneste album. Selvom Die Herren lever af at spille andres musik, har de mange trofaste fans. Den gennemsnitlige Die Herren-fan er en kvinde over 35 år. - De mandlige fans er oftest kun fans, fordi deres kæreste kan lide os, griner Morten Marcher, der er forsanger. Det er udelukkende U2-sange, der bliver spillet. De har forsøgt sig med eget musik, men det lød - ifølge bandet selv - mildest talt ikke godt. De fire medlemmer er kendt for at give den hele armen til koncerterne, og nærkontakten med publikum er vigtig. Nogle gange kommer publikum dog lidt for tæt på. - Sidste år var der en mand, der hoppede op og bed mig lige i? ja. Der fik jeg godt nok lidt af et chok. Han bed til! Men det er jo noget af det, man oplever, når man giver så meget af sig selv til publikum, siger Morten Marcher. At give den gas til U2-sange er et fuldtidsjob for Morten, Claes, Esben og Ulrik ? og de elsker det. - Vi er virkelig privilegerede. Vi kan lave det, vi synes er sjovt, og så samtidig leve af det, siger Morten Marcher. - Vi tager med glæde 23 år mere, siger Ulrik Nilsson, der er trommeslager i Die Herren. Du kan se Die Herren på torvet i Blokhus tirsdag aften klokken 19.30, og når du ikke det, kan du finde udsendelsen her på hjemmesiden.

Referat:
For sidste gang i år er der Musik i Sommerlandet, og der bliver sluttet af med stil. Vi mødte U2-coverbandet Die Herren inden de skulle give den gas i Blokhus.